Ajokorttien hinnat 2017

Ajokortti on aikuistuvan nuoren elämässä iso asia. Monesti etenkin pienemmillä paikkakunnilla ajokortti on odotettu ja lähes pakollinen hankinta jokaiselle täysi-ikäistyvälle nuorelle.

Nuoren vanhemmilla lähestyvä täysi-ikäisyys voi kuitenkin tuntua kukkarossa, sillä ajokoulu on monesti rahallisesti todella iso sijoitus. Ajokoulu rahoitetaan yleensä juurikin vanhempien säästöillä tai hätätapauksessa esimerkiksi tekemällä lainavertailu tai pikavippivertailu. Jotkut nuoret rahoittavat sen myös esimerkiksi kesätyöansioilla, tai 18-vuotis syntymäpäivärahoilla.

Lue myös vuoden 2018 ajokorttien hintavertailu

Henkilöauton kuljettamista varten tarvitaan B-luokan ajo-oikeus. Kuljettajaopetukseen kuuluu kolme vaihetta:

Perusvaiheeseen kuuluu vähintään 19 tuntia teoriaopetusta ja 18 tuntia ajo-opetusta. Harjoitteluvaihe alkaa ajokortin saamisen jälkeen sisältäen nimensä mukaisesti itsenäisen harjoittelun lisäksi 1 teoriatunnin ja 2 tuntia ajo-opetusta. Syventävään vaiheeseen osallistutaan aikaisintaan 3 kuukauden kuluttua ajokokeesta ja siihen sisältyy vähintään 4 tuntia teoria- ja ajo-opetusta.

Ennen kuljettajaopetukseen osallistumista tarvitaan ajokorttilupa. Ajokorttilupaa voi hakea itse suoraan Trafilta mutta monesti myös autokoulut avustavat luvan hakemisessa.

Päätimme Talouteni.fi-toimituksessa vertailla, onko ajokorttien hinnoissa eroa ja mistä paikkakunnalta löytyy edullisin B-luokan kuljettajaopetus. Otimme vertailuun mukaan 30 suurinta kaupunkia ja vertailussa laskettiin kokonaishinta kuljettajatutkintoon tarvittaville vaiheille. Laskelmassa ei huomioitu ajokorttilupaa tai muita ajokoulusta riippuvia maksuja. Hinnat ovat tarkastettu autokoulujen verkkosivuilta ja niiden löytämisessä auttoi Googlen lisäksi Autokouluhinnat.fi-sivusto.

Keskiarvoltaan edullisin ajoukoulukaupunki on Nokia, jossa autokoulujen keskiarvohinta on 1416 euroa. Kallein keskiarvohinta ajokortille löytyi Kokkolasta 2246 euron hintaan. Molemmista kaupungeista löytyi 4 autokoulua. Koko Suomen keskiarvohinta ajokortille on 1847.21 euroa. Seuraavaan karttakuvaan on merkitty jokainen vertailussa ollut kaupunki ja niiden sijoittuminen koko maan keskiarvoon:

Värimerkit kuvastavat keskiarvohintoja seuraavasti:

<1700€ 1700-1799€ 1800-1899€ 1900-1999€ >2000€

Jos haluat käyttää karttaa, voit tehdä sen käyttämällä tätä HTML-koodia:

<iframe src="https://www.google.com/maps/d/embed?mid=1334trLVg0uUAjhVpL-XJOD3oPQk&ll=64.83661402704463%2C26.11696757853997&z=5" width="500" height="600"></iframe> <br /><em>Kartan on tehnyt: <a href="https://www.talouteni.fi/">Talouteni.fi</a></em>

Kaikista edullisin ajokorttiopetus löytyi kuitenkin Oulusta 991 euron hintaan, joka olikin vertailun ainoa autokoulu, jonka kuljettajaopetus maksaa alle tuhat euroa. Toisaalta hinta voi nousta tapauskohtaisesti sillä kyseiseen Oulun tutkintoon kuului vähiten ajotunteja ja lisätunnit maksavat erikseen. Kärkikolmikkoon pääsivät myös Tampere ja Porvoo, joiden edullisimpien autokoulujen kokonaishinta oli noin 1260 euroa. Seuraavassa karttakuvassa onkin merkitty kymmenen edullisinta autokoulua suhteessa maan keskiarvoon:

Jos haluat käyttää karttaa, voit tehdä sen käyttämällä tätä HTML-koodia:

<iframe src="https://www.google.com/maps/d/embed?mid=1oqvhXiGQBjAktGHCBrtLZjmSu3g&ll=65.01692889735156%2C26.268788118749967&z=5" width="500" height="600"></iframe><br /><em>Kartan on tehnyt: <a href="https://www.talouteni.fi/">Talouteni.fi</a></em>

Kallein keskiarvohinta ajokortille Suomessa löytyi Kokkolasta, jossa edullisimmastakin ajokortista saa maksaa 2050 euroa siinä missä kallein vaihtoehto on 2246 euroa. Erotus kalleimman ja edullisimman autokoulun välillä on Kokkolassa vain 350 euroa. Kaikista kallein yksittäinen kuljettajatutkinto löytyi kuitenkin Vantaalta 2605 euron hintaan. Seuraavassa kartassa olemme listanneet 10 kalleinta ajokoulua verrattuna keskiarvoon:

Jos haluat käyttää kartaa, voit tehdä sen käyttämällä tätä HTML-koodia:

<iframe src="https://www.google.com/maps/d/embed?mid=1MpFpO-IbEeE4_qNH14vQDGjXMs4&ll=64.88483001482517%2C27.839355512500106&z=5" width="500" height="600"></iframe><br /><em>Kartan on tehnyt: <a href="https://www.talouteni.fi/">Talouteni.fi</a></em>

Keskimäärin jokaisessa kaupungissa on noin 7,7 ajokoulua. Vähiten vaihtoehtoja on Seinäjoella ja Savonlinnassa, joista molemmista löytyy vain 3 ajokoulua. Helsingistä taas, arvatenkin, löytyi autokouluja eniten – peräti 30 kappaletta. Helsinki kuitenkin sijoittuu kohtalaisen korkealle hintojen keskiarvossa, joten se, että vaihtoehtoja on runsaasti tarjolla, ei automaattisesti tarkoita että vaihtoehdot ovat kaikista edullisimpia.

Suurin hintaero ajokoulujen väliltä löytyi Vantaalta, jossa edullisimman ja kalleimman kuljettajaopetuksen ero oli jopa 1237 euroa, kalleimman ollessa aiemmin mainittu 2605 euroa ja halvimman 1368 euroa. Tämä tarkoittaa, että vertailemalla ajokouluja, vantaalaisen nuoren olisi mahdollista säästää melkein 50% ajokortin hinnasta. Vantaalta löysimmekin 17 ajokoulua, joten vaihtoehtoja vertailuun tutkinnon suorittamiseen riittää.

Vaikka ajokoulujen hinnat olisivatkin paikkakunnallasi suunnilleen samoissa lukemissa, vertailu kuitenkin kannattaa aina. Summien ollessa näin isoja, sokeutuu silmä helposti numeroille ja rahan arvolle, ja muutamien kymppien erot katsotaan helposti läpi sormien eikä vertailua jaksa pahemmin tehdä. Kuitenkin jopa Savonlinnassa, jossa erotus edullisimman ja kalleimman autokoulun välillä oli pienin, on säästö silti 180 euroa, joka voi varsinkin pienemmässä taloudessa tuntua jo suuresti.

Ajokoulujen hinnat 2017 Taulukko:

Kaupunki Väkiluku Määrä Edullisin Kallein Keskiarvo Erotus Helsinki 635 591 31 1459€ 2420€ 2027€ 951€ Espoo 274 522 13 1297€ 2350€ 1902€ 1053€ Tampere 228 173 14 1260€ 2110€ 1525€ 850€ Vantaa 219 196 17 1368€ 2605€ 1921€ 1237€ Oulu 200 466 12 991€ 2019€ 1722€ 1028€ Turku 187 564 11 1297€ 1537€ 1435€ 240€ Jyväskylä 138 780 8 1489€ 2350€ 2029€ 861€ Lahti 119 377 5 1571€ 2050€ 1942€ 479€ Kuopio 112 980 10 1326€ 2238€ 1761€ 912€ Kouvola 85 231 4 1581€ 2210€ 1982€ 629€ Pori 85 002 7 1408€ 1996€ 1729€ 588€ Joensuu 75 773 9 1560€ 2595€ 2195€ 1035€ Lappeenranta 73 773 8 1532€ 2210€ 1965€ 678€ Hämeenlinna 67 867 8 1368€ 1845€ 1691€ 477€ Vaasa 67 598 5 1581€ 2323€ 2085€ 742€ Rovaniemi 62 246 5 1326€ 1815€ 1643€ 489€ Seinäjoki 62 246 3 1581€ 2125€ 1853€ 544€ Mikkeli 54 494 6 1653€ 2170€ 2060€ 517€ Kotka 54 160 7 1570€ 2285€ 2101€ 715€ Salo 53 556 4 1449€ 1850€ 1594€ 401€ Porvoo 50 110 4 1273€ 2099€ 1756€ 826€ Kokkola 47 715 4 2050€ 2400€ 2246€ 350€ Lohja 47 142 5 1640€ 2195€ 1909€ 555€ Hyvinkää 46 600 5 1489€ 1950€ 1771€ 261€ Järvenpää 41 523 5 1481€ 2080€ 1840€ 599€ Rauma 39 495 6 1740€ 2160€ 1900€ 420€ Kajaani 37 522 4 1529€ 2395€ 1856€ 866€ Kerava 35 531 5 1559€ 1990€ 1800€ 431€ Savonlinna 35 229 3 1660€ 1840€ 1750€ 180€ Nokia 33 206 4 1320€ 1510€ 1426€ 190€

Hintatiedot on kerätty 04/2017.

Talouteni.fi tarjoaa käyttäjilleen helppokäyttöistä puolueetonta lainavertailua. Kirjoitamme myös talous-aiheista blogia, josta löytyy artikkeleita pääosin säästämiseen ja henkilökohtaiseen talouteen liittyen. Sen lisäksi sivuilta voi lukea tarkemmin erilaisista lainatyypeistä kuten vertaislainoista ja lainojen yhdistämisestä.